ליאת אלבלינג

ליאת אלבלינג, 2022, הגלריה לאמנות עכשווית, רמת השרון
ליאת אלבלינג (נולדה ב-1980) היא אמנית וצלמת ישראלית<ref></ref>. זוכת פרס ליאון קונסטנטינר לשנת 2011 (יחד עם האמנית עילית אזולאי)<ref></ref>. היא חיה ויוצרת בתל אביב. ביצירתה היא עוסקת בבניית מרחבים ארכיטקטוניים וצילומם, כחלק מחקירת החלל הביתי והתווך שבינו לבין התהוות הדימוי הדיגיטלי.

== ביוגרפיה ==
אלבלינג נולדה ב-1980 ברמת גן. ב-2004 היא החלה ללמוד במכללה האקדמית בית ברל, ולאחר שנה עברה לבית הספר מנשר לאמנות אותו סיימה ב-2009 בהצטיינות. לאחר מכן השתתפה בתוכנית עמיתים בעלמא בית לתרבות עברית, בתל אביב-יפו.

משנת 2011 אלבלינג מרצה לצילום ולאמנות במדרשה לאמנות, מכללת בית ברל. היא לימדה במוסדות אקדמיים שונים, בהם המחלקה לאמנות רב–תחומית, מכללת שנקר, רמת גן; בית הספר לצילום מוסררה, ירושלים ומכללת מנשר לאמנות תל אביב.

ב-2018, אלבלינג הוציאה לאור את הספר “As Good As Real"<ref></ref>.

== עבודותיה ==
יצירותיה של אלבלינג הוצגו בגלריות ומוזיאונים בישראל ובעולם, ובין היתר במוזיאון רמת גן לאמנות (2011), מוזיאון תל אביב לאמנות (2011, 2017), מוזיאון חיפה לאמנות (2012), גלריה כשר פוטמקין, ניו יורק (2014), גלריה ג׳ולי מ., תל אביב (2015), גלריה ארטלי, אנטוורפן (2016), גלריה קתרין אדלמן, שיקגו (2017) וגלריה רוזנפלד, תל אביב (2018).

עבודותיה מוצגות באוספים מוזיאליים, כגון אוסף נלסון אטקינס, קנזס סיטי; מוזיאון לאמנות רות ואלמר ולין, ניו יורק; אוסף מוזיאון תל אביב לאמנות; אוסף START - סרג׳ תירוש; וכן באוספים פרטיים<ref></ref>.

חברי ועדת פרס קונסטנטינר בו זכתה ב-2011 כתבו כי היא מייצרת בעבודותיה שיבוש מרחבי שמדגיש את המתח שבין צילום לזיכרון. לדבריהם, היא מצלמת מבנים אדריכליים, נופים או מצבים בין־אישיים ומוסיפה ומשנה בהם פרטים משמעותיים, כך שהאשליה הצילומית שנוצרת שומרת לכאורה על העקרונות של חומר הגלם המקורי, אך מטילה ספק בתכניו הבסיסיים ובפונקציונליות שלו<ref></ref>.

=== תערוכות יחיד ===
* 2009 כל המקומות הנפלאים ההם, גלריה מרכז ההנצחה, קריית טבעון<ref></ref>
* 2011 חלקים, המוזיאון לאמנות ישראלית, רמת גן<ref></ref>
* 2011 I'm coming home, גלריה אינדי, תל אביב<ref></ref>
* 2011 תערוכת פרס קונסטנטינר לצילום, מוזיאון תל אביב לאמנות. אוצרת: נילי גורן
* 2012 אפור בטון, מוזיאון חיפה לאמנות, חיפה
* 2013 התקפות על צילום, גלריית האוניברסיטה הפתוחה, רעננה. אוצר: רון ברטוש
* 2015 דברים כשלעצמם, גלריה ג'ולי מ, תל אביב
* 2016 קרוב מתמיד, גלריה Artelli, אנטוורפן, בלגיה<ref></ref>
* 2017 הצעות לאי סדר, גלריה קת׳רין אדלמן, שיקגו, ארה״ב<ref></ref>
* 2019 פנימה, גלריה רוזנפלד, תל אביב. אוצרת: מיה פרנקל טנא
* 2022 עַד דָּק, הגלריה לאמנות עכשווית, רמת השרון<ref></ref> אוצרת: רוית הררי

== פרסים ומלגות ==
* 2011 פרס ליאון קונסטנטינר לצילום, מוזיאון תל אביב לאמנות
* 2013 פרס בחירת הפטיש של סות׳ביס<ref></ref>, יריד צבע טרי, תל אביב
* 2022 - פרס עידוד היצירה לאמנות פלסטית
== קישורים חיצוניים ==
* 
* [https://museum.imj.org.il/artcenter/newsite/he/?artist=אלבלינג,%20ליאת&list=א ליאת אלבלינג] [https://museum.imj.org.il/artcenter/newsite/he/ באתר מרכז המידע לאמנות ישראלית, מוזיאון ישראל]
* [https://rg.co.il/artist/liat-elblig/ ליאת אלבלינג] באתר של [https://rg.co.il/ גלריה רוזנפלד]
* גדעון עפרת, [https://gideonofrat.wordpress.com/2019/01/23/מדוע-ליאת-אלבלינג-היא-אמנת-מצוינת/ מדוע ליאת אלבלינג היא אמנית מצוינת], המחסן של גדעון עפרת.

== הערות שוליים ==

קטגוריה:אמניות ישראליות
קטגוריה:צלמות ישראליות
קטגוריה:צלמים ישראלים
קטגוריה:אמנים ישראלים
קטגוריה:זוכי פרס קונסטנטינר
קטגוריה:זוכי פרס עידוד היצירה לאמנות פלסטית
קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:ישראלים שנולדו ב-1980
קטגוריה:ישראליות שנולדו ב-1980